Lvivin yliopisto

Ivan Frankon Lvivin kansallinen yliopisto (ukr. Львівський національний університет імені Івана Франка, Lvivskyi natsionalnyi universytet imeni Ivana Franka) eli Ivan Frankon yliopisto (ukr. Університет Івана Франкі, Universytet Ivana Franki) on Lvivin kaupungissa Länsi-Ukrainassa sijaitseva kansallinen yliopisto. Yliopisto on nimetty ukrainalaisen kirjailijan, kääntäjän ja poliittisen aktivistin Ivan Frankon (1856–1916) mukaan. Lvivin kansallinen yliopisto kuuluu maan arvostetuimpiin. Vuonna 2013 suoritetussa kahdensadan ukrainalaisen yliopiston vertailussa Lvivin yliopisto pisteytettiin Ukrainan 14. parhaaksi yliopistoksi. Espanjalainen Webometrics luokitteli yliopiston puolestaan sijaluvulle 11. Historia Yliopisto on Ukrainan vanhin, perustettu 1661. Galitsian ja Lodomerian kuningaskunnan aikana vuonna 1914 ukrainankielisiä oppituoleja oli kymmenen. Kaikki ukrainankieliset professuurit lukuun ottamatta ruteenin kielen ja kirjallisuuden professuuria lakkautettiin vuonna 1919. Kun Lviv kuului Puolaan, yliopisto oli nimetty 1919-1939 Juhana Kasimirin mukaan Juhana Kasimirin yliopistoksi (puol. Uniwersytet Jana Kazimierza). Syynä oli se, että Juhana Kasimir perusti vuonna 1661 Lvivin jesuiitta-akatemian, jonka puolalaiset katsovat nykyisen yliopiston edeltäjäksi. Maanalainen yliopisto Puolan viranomaisten kiellettyä ukrainankielisen yliopisto-opetuksen erotetut opettajat käynnistivät 1921 lahjoitusvaroin toimineen Lvivin maanalaisen ukrainalaisen yliopiston. Se oli olemassa vuoteen 1925 saakka. Itsenäinen Ukraina Yliopistossa toimii 19 tiedekuntaa: Vieraiden kielten tiedekunta Fysiikan tiedekunta Soveltavan matematiikan ja informaatiotieteiden tiedekunta Biologian tiedekunta Kemian tiedekunta Kulttuurin ja taiteiden tiedekunta Taloustieteellinen tiedekunta Sähkö- ja tietokonetekniikan tiedekunta Hallinto- ja kauppatieteellinen tiedekunta Maantieteellinen tiedekunta Geologinen tiedekunta Historian tiedekunta Kansainvälisten suhteiden tiedekunta Journalistinen tiedekunta Oikeustieteellinen tiedekunta Mekaniikan ja matematiikan tiedekunta Pedagoginen tiedekunta Filologian tiedekunta Filosofian tiedekunta Vuosina 2006–2012 yliopisto järjesti kolmesti ns. Naton talviakatemian, johon osallistuivat lähinnä kansainvälisiä suhteita opiskelevat opiskelijat sekä Naton edustajat. Vuonna 2014 yliopiston rehtoriksi valittiin Volodymyr Melnyk. Lähteet Aiheesta muualla Kuvia tai muita tiedostoja aiheesta Lvivin yliopisto Wikimedia Commonsissa Університет Івана Франкі (ukrainaksi) Ivan Franko University (englanniksi)